物種概念

物種概念係生物學上對「物種」呢個詞應該點定義而有嘅爭論。喺生物物種概念下，一個「物種」嘅生物指嘅係一個或者多個族群嘅生物，而呢啲族群係
有能力同對方配種－指正常嘅異性個體有能力同對方交配並且生出有繁殖能力嘅後代；而且
喺繁殖上同其他族群分開嘅。

例如係人類呢個族群噉，白種人同黃種人－又或者日本人同漢人、又或者粵人同第啲漢族民系－之間有住血統同埋外型上嘅差異，但佢哋之間有能力配種，而呢幾個族群都係冇能力同人以外嘅生物配種嘅，例如一個人－無論佢係邊個人種都好－同一隻馬交配唔會生到啲乜嘢後代出嚟，所以人類係一個同馬唔同嘅物種。

生物學
 進化論